CELEX: 32011R1288
Language: sl
Date: 2011-12-09 00:00:00
Title: Izvedbena uredba Komisije (EU) št. 1288/2011 z dne 9. decembra 2011 o obveščanju o veleprodajnih cenah rumenih banan v okviru skupne ureditve kmetijskih trgov

10.12.2011   
            
            
               SL
            
            
               Uradni list Evropske unije
            
            
               L 328/42
            
         IZVEDBENA UREDBA KOMISIJE (EU) št. 1288/2011
   z dne 9. decembra 2011
   o obveščanju o veleprodajnih cenah rumenih banan v okviru skupne ureditve kmetijskih trgov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 192 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2014/2005 z dne 9. decembra 2005 o dovoljenjih v okviru uvoznih režimov za banane, sproščene v prosti promet na podlagi enotne carinske stopnje, v Skupnost (2) je z Izvedbeno uredbo Komisije (EU) št. 1287/2011 (3) s 1. januarjem 2012 razveljavljena. Uredba (ES) št. 2014/2005 je v členu 2(1)(a) vsebovala določbe o veleprodajnih cenah rumenih banan.
            
         
               (2)
            
            
               Zaradi nadaljevanja spremljanja trga banan je treba določiti, da države članice obveščajo Komisijo o veleprodajnih cenah rumenih banan iz oznake KN 0803 90 10 v skladu z Uredbo Komisije (ES) št. 792/2009 z dne 31. avgusta 2009 o določitvi podrobnih pravil za pošiljanje informacij in dokumentov držav članic Komisiji pri izvajanju skupnih tržnih ureditev, sheme neposrednih plačil, promocije kmetijskih proizvodov in shem, ki veljajo za najbolj oddaljene regije in manjše egejske otoke (4).
            
         
               (3)
            
            
               Da se zagotovi usklajenosti s sektorjem sadja in zelenjave, je treba zabeležiti veleprodajne cene rumenih banan na reprezentativnih trgih, navedenih v Prilogi XVII k Uredbi Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (5).
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Države članice do srede vsakega tedna Komisijo obvestijo o veleprodajnih cenah rumenih banan iz oznake KN 0803 90 10, razvrščenih glede na državo porekla ali skupino držav porekla, kot so bile zabeležene predhodni teden na reprezentativnih trgih, navedenih v Prilogi XVII k Uredbi Komisije (EU) št. 543/2011.
   Obvestila iz prvega odstavka se pošljejo v skladu z Uredbo (ES) št. 792/2009.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. januarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 324, 10.12.2005, str. 3.
   
      (3)  Glej stran 41 tega Uradnega lista.
   
      (4)  UL L 228, 1.9.2009, str. 3.
   
      (5)  UL L 157, 15.6.2011, str. 1.